《奉和圣制经河上公庙应制》
唐代·张说

河上无名老，知非汉代人。先探道德要，留待圣明辰。

玄妙为天道，清虚用谷神。化将和气一，风与太初邻。

灵庙观遗像，仙歌入至真。皇心齐万物，何处不同尘。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。